Titus Aurelius Fulvus (consul 85)
Titus Aurelius Fulvus (nescimus, quando natus sit, mortuus post annum 89) senator Romanus primo saeculo post Christum natum fuit.

Cursus honorum 
Patria eius Nemausus in Gallia Narbonensi erat, Claudio vel Nerone imperatore in senatum adlectus est. Tum legatus Legioni III Gallicae in Oriente praepositus est. Anno 69 in Moesia Roxolanos vicit et ab Othone ornamenta consularia accepit. Anno 70 consul suffectus creatus est et tum legatus Augusti pro praetore Hispaniam Citeriorem administravit. Anno 85 cum Domitiano imperatore consul II ordinarius fasces tenuit et eo tempore etiam praefectus urbi Romae fuit. Filius eius Titus Aurelius Fulvus, nepos Antoninus Pius imperator erat, quem post mortem filii sui et patris pueri in domo sua educavit.

Notae 

Senatores
Fulvus, Titus
Legati Hispaniae Citerioris
Praefecti urbi Romae antiqui
Nati saeculo 1
Mortui saeculo 1 aut 2